
45. sjednice Vijeća Mjesnog odbora Volovčica
održane dana 03. prosinca 2024. godine (utorak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA: ---
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 5 od 5 članova/ica Vijeća, što znači da Vijeće može pravovaljano odlučivati te otvara 45. sjednicu Vijeća Mjesnog odbora.
Vijeće je jednoglasno verificiralo tekst Zapisnika 44. sjednice Vijeća održane dana 12. studenoga 2024. godine.
Na prijedlog predsjednice, Vijeće jednoglasno utvrđuje dopunjeni

D N E V N I   R E D

1. Donošenje Plana potreba Vijeća Mjesnog odbora Volovčica za 2025. godinu
2. Korištenje prostora mjesne samouprave Volovčica
3. Aktualna komunalna problematika
4. Razno: izvješća, pitanja i prijedlozi.
Ad1) Plana potreba Vijeća Mjesnog odbora Volovčica za za 2025. godinu
Temeljem provedene rasprave Vijeće jednoglasno donosi 

PLAN 
potreba za aktivnostima, programima i projektima unapređenja kvalitete života građana 
Mjesnog odbora Volovčica u 2025.
Članak 1. 
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.
Članak 2.
Planirana sredstva iz članka 1. u Mjesnom odboru, u ukupnom iznosu od 4.000,00 eura, raspoređuju se za sljedeće aktivnosti
	1. DRUŠTVENI ŽIVOT I KULTURA

	Naziv aktivnosti 
	"Plato kakav želim" 

	Opis aktivnosti  
	Društvena manifestacija uz radionicu izrade murala koja bi okupila stanare stambene zgrade na Trgu Stjepana Konzula i druge stanovnike MO te  učenike OŠ Petra Preradovića i OŠ Frana Krste Frankopana uz oslikavanje 2 betonske žardinijere na Trgu Stjepana Konzula nasuprot k.br. 3 i k.br. 5. 

	Cilj(evi) aktivnosti 
	Druženje i zabava stanovnika MO uz uređenje javne površine i poticanje na participativno planiranje uređenja i obogaćivanja društvenih i kulturnih sadržaja MO.

	Datum održavanja
	svibanj 2025. godine

	Procijenjena vrijednost  
	966,30 EUR

	

	2.  SPORT I REKREACIJA

	Naziv aktivnosti 
	„Malonogometni turnir Volovčica“

	Opis aktivnosti  
	Tradicionalni Malonogometni turnir Volovčica, kojem će suorganizator uz Udrugu „MNT Volovčica 2019“ u 2025. godini biti VMO Volovčica, je sportsko rekreativni događaj koji okuplja zaljubljenike u nogomet Grada Zagreba i stanovnike gradske četvrti Peščenica-Žitnjak željne dobrog druženja. 
Turnir se odvija na igralištu OŠ Petra Preradovića te je u prvom planu nogomet i promicanje sportskog duha. 
Uz nogometni turnir održava se i turnir u belotu i stolnom tenisu, a neizostavni dio manifestacije je i tombola humanitarnog karaktera te kulturno-zabavni program.

	Cilj(evi) aktivnosti 
	Uz promicanje sportskog duha, cilj je razvoj međususjedskih odnosa kroz druženje i zabavu sugrađana svih uzrasta.

	Datum održavanja
	13. – 15. lipnja 2025.

	Procijenjena vrijednost  
	1.959,60 EUR

	3. ODGOJ I OBRAZOVANJE

	Naziv aktivnosti 
	Počast poginulim, nestalim i preminulim hrvatskim braniteljima 99. brigade povodom Dana brigade (12.5.) i Svih svetih (1.11.)

	Opis aktivnosti  
	Odavanje počasti poginulima, nestalima i preminulim braniteljima polaganjem vijenca u Parku 99. brigade

	Cilj(evi) aktivnosti 
	Odavanje počasti, povijesni događaj

	Datum održavanja
	12.05.2024. i 01.11.2024.

	Procijenjena vrijednost  
	222,00 EUR

	

	Naziv aktivnosti 
	„Društvo dijaloga i pravednosti“

	Opis aktivnosti  
	Četiri (4) radionice forum i legislativnog kazališta u zajednici sa završnom javnom izvedbom predstave legislativnog kazališta u prostoru MO Volovčica. 
Aktivnost će provesti centar za kazalište potlačenih POKAZ.

	Cilj(evi) aktivnosti 
	Promicanjem inkluzije, dijaloga i pravednosti putem društveno-angažiranog rada te korištenjem metode i tehnike kazališta potlačenih i kritičke pedagogije nastoji se stvoriti pravedno društvo dijaloga, temeljenog na jednakosti i solidarnosti, oslobođenog od sustava opresija.

	Datum održavanja
	01.02., 08.02., 15.02. i 22.02.2025. godine

	Procijenjena vrijednost  
	852,10 EUR

	

	4. ZDRAVLJE I PREVENCIJA BOLESTI 

	Naziv aktivnosti 
	-

	Opis aktivnosti  
	-

	Cilj(evi) aktivnosti 
	-

	Datum održavanja
	-

	Procijenjena vrijednost  
	-

	

	5. OČUVANJE OKOLIŠA I ODRŽIV RAZVOJ

	Naziv aktivnosti 
	-

	Opis aktivnosti  
	-

	Cilj(evi) aktivnosti 
	-

	Datum održavanja
	-

	Procijenjena vrijednost  
	-


Članak 3. 
Sredstva za provedbu ovog plana osigurat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.
Članak 4. 
Ovaj će Plan biti dostavljeno Gradskom uredu za mjesnu samoupravu, promet, civilnu zaštitu i sigurnost.

Ad2) Korištenje prostora mjesne samouprave Volovčica
Temeljem provedene rasprave Vijeće jednoglasno donosi 

Z a k lj u č a k   1.
o korištenju prostora

o odobravanju korištenja dvorane od 72m2 u prostoru MO Volovčica, Kriška 20 od 01.01.2025. godine do 31. prosinca 2025. godine kako slijedi:
· Matici umirovljenika Peščenica-Žitnjak "Likovna sekcija" svakog ponedjeljka od 09.00 do 12.00 sati
· Matici umirovljenika Peščenica, Podružnica Volovčica svakog ponedjeljka od 14.00 do 17.00 sati
· Dječjem zboru "Kikići" svakog petka od 17.30 do 22.00 sata
· Gerontološkom centru Doma za starije osobe Peščenica, Zagreb svakog utorka i četvrtka od 08.00 do 10.00 sati
· grupi za Satove suvremenog plesa svakog utorka i četvrtka od 17.00 do 19.00 sati
· SDPH, MO SDP Peščenica-Žitnjak, Ogranak "Donje Svetice" 1. i 3. utorak u mjesecu od 19.00 do 21.00 sat
· SDPH, MO SDP Peščenica-Žitnjak, Ogranak "Volovčica" 2. i 4. utorak u mjesecu od 19.00 do 21.00 sat
· Matici umirovljenika Peščenica-Žitnjak KUD "Treća mladost“ svake srijede i petka od 09.00 do 11.00 sati
· političkoj stranci Socijaldemokrati 1. i 3. srijedu u mjesecu od 19.00 do 21.00 sat – molili su 18.00-20.30
· KUD „Zora“ 2. i 4. srijedu u mjesecu od 19.00 do 21.00 sat
· Mladež Hrvatske demokratske zajednice, TO Volovčica 1. i 3. srijedu u mjesecu od 21.00 do 22.00 sata
· Mladež Hrvatske demokratske zajednice, TO Donje Svetice 2. i 4. srijedu u mjesecu od 21.00 do 22.00 sata
· političkoj stranci Hrvatska demokratska zajednica, TO Volovčica 1. i 3. četvrtak u mjesecu od 19.00 do 21.00 sat
· političkoj stranci Hrvatska demokratska zajednica, TO Donje Svetice 2. i 4. četvrtak u mjesecu od 19.00 do 21.00 sat
· Matici umirovljenika Peščenica, Podružnica Volovčica – druženje i okupljanje članova 2. subota u mjesecu od 15.00 do 22.00 sata
· Matici umirovljenika Peščenica, Podružnica Donje Svetice – druženje i okupljanje članova 4. subota u mjesecu od 15.00 do 22.00 sata
· Šahovskom klubu 99. brigade svake nedjelje od 17.00 do 20.00 sati.


Ad3) Aktualna komunalna problematika
Temeljem provedene rasprave Vijeće jednoglasno donosi 

Z a k lj u č a k   2.
o rješavanju komunalne problematike

Vijeće Mjesnog odbora Volovčica uvrštava u prioritete VMO za Plan komunalnih aktivnosti za 2025. godinu za područje Mjesne samouprave Volovčica 

- uređenje postojećeg popločenja pristupa stambenoj zgradi na adresi Kolarova ulica 16 koji je dio k.č. 2662/92 k.o. Peščenica, uz napomenu struke da se uređenje postojećeg popločenja može izvršiti ukoliko se ispod predmetne površine ne nalaze podrumi ili garaže; u suprotnom se radi o obuhvatnijem zahvatu sanacije.

Temeljem provedene rasprave Vijeće jednoglasno donosi 

Z a k lj u č a k   3. 
o rješavanju komunalne problematike

	Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za mjesnu samoupravu, promet, civilnu zaštitu i sigurnost – Sektor za promet 
· zatraži snimanje stanja na terenu i utvrđivanje jesu li u Kosorovoj ulici od odvojka Zapoljske ulice k.br. 2-6 do Racinove ulice k.br. 2-6 uključujući Racinovu ulicu k.br. 2-6 prometni znakovi postavljeni sukladno propisima sigurnosti u prometu i vidljivo svim sudionicima u prometu.

Ad4) Razno 
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 16.1.2025. godine s početkom u 18,30 sati.
Dovršeno u 19:20 sati.
Zapisnik vodila:
Iva Jelačić
KLASA: 024-08/24-003/2419
URBROJ: 251-13-11-11/008-24-3
[bookmark: _GoBack]Zagreb, 03. prosinca 2024.
Predsjednica
Vijeća Mjesnog odbora Volovčica
Iva Jelačić

